“ธปท.” ชี้ศก.ไทย ธ.ค.63 ทยอยฟื้นแต่ไม่ทั่วถึง-โควิดรอบใหม่เริ่มส่งผล กระทบเชื่อมั่น
“ธปท.” ชี้ศก.ไทย ธ.ค.63 ทยอยฟื้นแต่ไม่ทั่วถึง-โควิดรอบใหม่เริ่มส่งผล กระทบเชื่อมั่น
“ธปท.” ชี้ศก.ไทย ธ.ค.63 ทยอยฟื้นแต่ไม่ทั่วถึง-โควิดรอบใหม่เริ่มส่งผล กระทบเชื่อมั่น
29 ม.ค. 2564

ธนาคารแห่งประเทศไทย (ธปท.) ระบุว่า ในเดือนธันวาคม 2563 เศรษฐกิจไทยยังทยอยฟื้นตัวได้ แต่การฟื้นตัวยังไม่ทั่วถึง และเริ่มเห็นผลกระทบของการแพร่ระบาดของโควิด-19 ระลอกใหม่ในช่วงปลายเดือนต่อกิจกรรมทางเศรษฐกิจบางภาคส่วน โดยเครื่องชี้การบริโภคภาคเอกชนแม้ยังขยายตัว แต่การระบาดระลอกใหม่เริ่มส่งผลกระทบต่อกิจกรรมการเดินทางและความเชื่อมั่นของผู้บริโภค
ด้านการส่งออกสินค้ากลับมาขยายตัวได้ตามอุปสงค์ประเทศคู่ค้าที่ดีขึ้น เครื่องชี้การลงทุนภาคเอกชนขยายตัวสูงขึ้นตามการลงทุนด้านเครื่องจักรและอุปกรณ์ สำหรับการใช้จ่ายภาครัฐยังขยายตัวตามรายจ่ายลงทุน อย่างไรก็ดี ภาคการท่องเที่ยวยังหดตัวสูงจากมาตรการจำกัดการเดินทางระหว่างประเทศที่ยังมีอยู่
ด้านเสถียรภาพเศรษฐกิจ อัตราเงินเฟ้อทั่วไปติดลบน้อยลงตามอัตราเงินเฟ้อหมวดพลังงาน
ด้านตลาดแรงงาน อัตราการว่างงานปรับลดลงเล็กน้อยตามจำนวนผู้มีงานทำที่เพิ่มขึ้น แต่รายได้นอกภาคเกษตรปรับลดลง สำหรับดุลบัญชีเดินสะพัดขาดดุลลดลงจากดุลการค้าที่เกินดุลมากขึ้น ขณะที่ดุลบริการ รายได้ และเงินโอนขาดดุลใกล้กับเดือนก่อน